Շատ լաւ կը յիշեմ այն նամակը, զոր ինծի ղրկած էիր, երբ 15 տարեկան հասակով՝ Հալէպէն ուզած էիր բաժանորդագրուիլ «Մարմարա»ին։ Ասիկա կեանքիս անմոռանալի դրուագներէն մէկն է։ Կարելի չէր հաւատալ որ 15 տարեկան դպրոցական մը ուրիշ երկրէ մը կը փափաքէր բաժանորդագրուիլ մեր թերթին։ Դուն մինչեւ այսօր հաւատարիմ մնացիր քու 15 տարեկանի ճաշակին ու հետաքրքրութիւններուն, դարձար մեր ամէնէն բեղուն, ամէնէն հաղորդական, ամէնէն հաճելի գրողներէն մէկը։ Մեծ հաճոյքով կը կարդամ քեզ ու նոյնիսկ կրնամ ըսել որ նմանութիւններ կը գտնեմ քու եւ իմ ճաշակին միջեւ։